Los Angeles

Los Angeles yew sûka Dewletanê Amerikayê Yewbiyayeyana u mıntıqa ra verocê eyaletê Kalifornia dero. Rocawanê (ğerbê) Los Angelesi de Okyanuso Pasifik esto. Los Angeles sûka Kaliforniyaya tewr gırda. 

 Tarix 
Wextê işğalê şarê Ewropayıcan ra ver Postesuri (Qızılderili) Los Angles de ronişte biyê. Serra 1776ine de dewleta İspanya ama Los Angeles u bacar biya yew koloniya/mıstemera İspanya. Feqet wextê Cengê Amerika u Meksika (1845 – 1948), Amerika bacarê Los Angelesi Meksika ra gureta. Serra 1892ine de, merdumê Los Angelesıcan bınê erdê Los Angelesi de zaf petrol diyo. O wext Amerika de, Los Angeles biyo be merkezê endustriya petroli. Feqet nıka Los Angeles de zaf petrol çinyo. Serra 1920ine de ki firmê filmi amê Hollywood, Los Angeles u bacar biya merkezê film u xeceliyayışê dınya. 

 İklım u nıfus 
İklımê  Los Angelesi zey Deryaê Sıpêyo; hewaê xo honıko. Seba ke Okyanuso Pasifik, hewaê Los Angelesi nê zaf germıno nê ki zaf serdıno. Feqet hewaê Los Angelesi zaf leyşıno/qılêrıno. Problemê trafiki zaf gırano. Nıfusê bacarê Los Angelesi 3,694,820o; feqet nıfusê metropolê Los Angelesi 17,516,110o. Zaf mıxtelif mılet tede esto: Şarê Ewropa (%46.), şarê Asya (%27) şarê Meksika (% 24) şarê Postesuran (Qızılderili) (%0.8). Zaf maxalê Los Angelesi texlikeyınê, tede çetey zafê. 

 Ekonomiye 
Los Angeles merkezê xeceliyayışio. Hem ê Dewletanê Amerikaê Yewbiyaiyan hem ki ê dınyao. Zey Hollywood, Twentieth Century Fox, Paramount Pictures, Disney u zaf şirketê xeceliyayışi Los Angeles de estê. 

 Sûkê wayiye  

 Çımey 
 Resmi Sitey Los Angelesi 
 Los Angeles Wiki 

Kategoriye:Los Angeles
Kategoriye:Kaliforniya